Werder Bremen

SV Werder Bremen (izen osoa Sportverein Werder Bremen von 1899 e. V.) Alemaniako futbol talde oso ezaguna da, Bremen hirikoa. Emaitza onak izan ditu, lau liga eta sei kopa irabazteaz gain 1992an Europako Errekopa ere irabazi baitzuen.

 Historia 

1899ko otsailaren 4ean kirol jantziak sari gisa irabazi zituzten hamasei ikaslek sortu zuten Fußballverein Werder taldea. Werder aintzinako alemanierazko hitza da, zeinak "ibaiko penintsula" esan nahi duen, hor baitzegoen ikasleek futbolean jokatzen zuten zelaia. 1920an beste kirol batzuetan ere parte hartzen hasi zen eta izena aldatu zuen, Sportverein Werder Bremen, gaur egun daukana hain zuzen ere. Futbola zen beren aurreneko kirola eta Alemania osoan lehen entrenatzaile profesionala hartu zuten 1922an. Ez zuen emaitza handirik izan hala ere.

30. hamarkadan sarritan irabazi zuen eskualdeko txapelketa, ez ordea Alemaniakoa. Bigarren Mundu Gerraren ondoren aldaketa handiak ezagutu zituen. Bundesliga sortu aurreko urteetan Alemaniako iparraldeko bi talde indartsuenetako bat zen, bestea Hamburger SV izanik.

Bundesliga 1964ean jokatzen hasi zen eta Werder Bremen izan zen bigarren ekitaldiko txapelduna. 1967-68 denboraldian bigarren egin ondoren taldearen emaitzak kaxkartu egin ziren, 1981ean bigarren mailara jeitsi zen arte. Urte bete ondoren berriz Bundesligara itzuli eta garai onenari hasiera eman zioten 1983, 1985 eta 1986an bigarren eta 1988an berriz ere txapeldun gelditu zirelarik. 90. hamarkada oraindik eta bikainagoa izan zen, liga bat (1993), hiru kopa (1991, 1994, 1999) eta 1992ko Europako Errekopa irabaziz.

2004ean liga eta kopa irabazi zituen Alemanian. 2009an Alemaniako Kopa irabazi eta UEFA Europa Leagueko finala jokatu zuen Ukrainako FC Shakhtar Donetsk taldearekin 2-1 galdu zuelarik.

2021. urtean maila galdu zuen.

 Uniformea 
Kolore berdea eta zuria konbinatzen ditu Werder Bremen taldeak bere ekipamenduan.

 Palmaresa 

 Alemanian: 15 
 Bundesliga (4): 1965, 1988, 1993 eta 2004
 Alemaniako Kopa (6): 1961, 1991, 1994, 1999, 2004 eta 2009
 Alemaniako ligako kopa (1): 2006
 Alemaniako Superkopa (4): 1988, 1993, 1994 eta 2009

 Nazio artean: 2 
 Europako Errekopa 
 Txapelduna (1): 1992
 UEFA Europa League 
 Txapelduna (0)
 Finalista (1): 2009
 UEFA Intertoto Kopa 
 Txapelduna (1): 1998

 Euskal taldeen aurkako partidak 
Werder Bremenek kanporaketa bakarra jokatu du euskal taldeen aurka:

 Denboraldia  Txapelketa  Fasea  Etxekoa  Emaitza  Kanpokoa 2009-10  UEFA Europa League  Liga fasea  Werder BremenAthletic 3-10-3  AthleticWerder Bremen

 Aurtengo denboraldiko jokalariak 

Atezainak: 1 Tim Wiese, 33 Christian Vande, 40 Nico-Stéphàno Pellatz

Atzelariak: 2 Sebastian Boenisch, 3 Petri Pasanen, 4 Naldo, 5 Pierre Womé, 8 Clemens Fritz, 13 Duško Tošić, 15 Patrick Owomoyela, 29 Per Mertesacker

Erdilariak: 6 Frank Baumann, 7 Jurica Vranješ, 10 Diego, 11 Mesut Özil, 20 Daniel Jensen, 22 Torsten Frings, 24 Tim Borowski, 25 Peter Niemeyer, 31 Kevin Artmann, 36 Max Kruse, 38 Amaury Bischoff

Aurrelariak: 9 Markus Rosenberg, 14 Aaron Hunt, 17 Ivan Klasnić, 18 Boubacar Sanogo, 23 Hugo Almeida, 28 Kevin Schindler, 34 Martin Harnik

 Jokalari historiko ezagunak 

 Rudi Völler
 Miroslav Klose

 Kanpo estekak 

  webgunea

Kategoria:Werder Bremen